Document ID: 32003R1047

Kommissionens forordning (EF) nr. 1047/2003
af 18. juni 2003
om ophævelse af forordning (EF) nr. 1899/97 om gennemførelsesbestemmelser for anvendelse i ægsektoren af den ordning, der er fastsat i Rådets forordning (EF) nr. 2290/2000, (EF) nr. 2433/2000 og (EF) nr. 2434/2000, og om visse overgangsforanstaltninger for den ved denne forordning fastsatte importlicensordning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2003/286/EF af 8. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Bulgarien på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(1), særlig artikel 3, stk. 2,
under henvisning til Rådets afgørelse 2003/298/EF af 14. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(2), særlig artikel 3, stk. 2,
under henvisning til Rådets afgørelse 2003/299/EF af 14. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(3), særlig artikel 3, stk. 2, og
ud fra følgende betragtninger:
(1) I afgørelse 2003/286/EF, 2003/298/EF og 2003/299/EF er der fastsat direkte forvaltning af indførsel til Fællesskabet af visse ægprodukter med oprindelse i henholdsvis Bulgarien, Den Tjekkiske Republik og Den Slovakiske Republik, der indgår i toldkontingenter med nedsat told, og en ophævelse af Rådets forordning (EF) nr. 2290/2000(4), (EF) nr. 2433/2000(5) og (EF) nr. 2434/2000(6).
(2) Derfor bør Kommissionens forordning (EF) nr. 1899/97(7), senest ændret ved forordning (EF) nr. 834/2003(8), ophæves.
(3) Godtgørelsen af importafgifter for produkter, der er henhørende under gruppe 25 omhandlet i del C i bilag I til forordning (EF) nr. 1899/97, og indført på grundlag af licenser, der anvendes fra den 1. maj 2003, sker efter bestemmelserne i artikel 878 til 898 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(9), senest ændret ved forordning (EF) nr. 881/2003(10).
(4) For at begrænse de potentielle problemer vedrørende samhandelen, der vil kunne opstå fra den 1. maj 2003, hvor der parallelt findes to forskellige forvaltningsmetoder for indførsel af æg i skal med oprindelse i Den Tjekkiske Republik, nemlig en ordning for forvaltning af importlicenser og den frie adgang til EF-markedet, der blev indført ved afgørelse 2003/298/EF, bør de erhvervsdrivende have mulighed for at annullere licenserne og få frigivet sikkerhedsstillelsen.
(5) Da de protokoller, der blev godkendt ved afgørelse 2003/298/EF, 2003/299/EF og 2003/286/EF, træder i kraft henholdsvis den 1. maj og den 1. juni 2003, bør nærværende forordning anvendes fra samme datoer.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -
UDSTEDT FØLGENDE FORORDNING:
Artikel 1
Forordning (EF) nr. 1899/97 ophæves.
Artikel 2
Importlicenser, der er udstedt i henhold til forordning (EF) nr. 1899/97, er imidlertid fortsat gyldige indtil udløbsdatoen og senest til og med den 30. juni 2003.
For importlicenser, der er udstedt i henhold til forordning (EF) nr. 1899/97 for gruppe 25 omhandlet i del C i bilag I til nævnte forordning, og som der er ansøgt om mellem den 1. og 7. december 2002 eller mellem den 1. og 7. marts 2003, kan indehaveren inden den 25. juni 2003 anmode om annullering af licensen og frigivelse af sikkerhedsstillelsen.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. maj 2003 for indførsler af produkter fra Den Tjekkiske Republik og Den Slovakiske Republik og fra den 1.juni 2003 for indførsler fra Bulgarien.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 2003.

Labels: 3
17
18